Les treballadores del SAD

Avui, diumenge, a les 12, ens hem concentrat davant la façana de la Generalitat unes 150 persones o més, per defensar els drets de les treballadores del SAD (Servei d’Atenció a Domicili).

Moltes d’elles lluïen la bata blanca de quan treballen.

Es queixen que:

\*El SAD és un servei públic (figura) però està externalitzat en mans de companyies privades, que procuren treure’n beneficis a còpia de pagar poc a les treballadores.

\*D’això en resulta que, de retruc, el servei als usuaris (gent gran o xxx) és de baixa qualitat.

\*Ara mateix estan cobrant un 8 % menys de lo que marca el seu conveni.

\*És una feina esforçada, amb molt d’estrès i (encara que no s’ha dit avui, però ho afegeixo de la meva collita) que comporta sovint molèsties musculoesquelètiques (mal d’esquena, etc.).

\*Quan les envien a una casa, no saben amb què es trobaran, quines són les característiques físiques i psicològiques de la persona a cuidar. I, a vegades, hi ha sorpreses. “Yo me he encontrado con una cama más baja que mi rodilla, lo que supone que hay que arrodillarse a cada servicio o cuidado que se debe hacer.”

\*”Es dinero público, pero, entre el Municipio y la persona necesitada, no estamos solo nosotras, sino cualquier fundación,

empresa concesionaria…, y, sobre todo, el Consorcio (agrupació de diferents entitats públiques, com ara Generalitat, Ajuntament, etcètera, per a la prestació mancomunada d’un servei). Y esos se llevan el pastón.”

\*I… molt dolgudes i frustrades perquè, en la recentment aprovada Reforma laboral, no se les té en compte.

\*Queixoses dels sindicats, que no les ajuden.

\*Demanen una jubilació més avançada, perquè, diuen, amb les molèsties físiques de la seva feina, quan els arribi, amb l’edat normal, “ya no la podremos gozar, porque ya estaremos para el arrastre...”.

M’han donat un full que diu:

Campanya per la municipalització del SAD

Municipalització dels serveis d’Atenció a Domicili

Condicions laborals dignes

Reconeixement de malalties laborals

Revisió del conveni laboral

Serveis dignes per als usuaris

Antoni Ferret